**Д О Г О В О Р**

за

организиране на система за разделно събиране на битови отпадъци от обувки и текстил от домакинствата на територията на Столична община

Днес, ….……..… 2024 г. в гр. София, между страните:

**1. СТОЛИЧНА ОБЩИНА**, гр. София, ул. „Московска“ №33, БУЛСТАТ 000696327 - представлявана от Васил Терзиев – кмет на Столична община, от една страна

и

**2………………………..**, ЕИК ………………… със седалище и адрес на управление: ……………………, представлявано от …………….., притежаващ регистрационен документ № ………….., изд. от …………………….., от друга страна

като взеха предвид Решение № …………………..на Столичния общински съвет и становище от Постоянна комисия по опазване на околната среда, земеделие и гори – Столична община по Доклад № ……………. се сключи настоящият договор за организиране на система за разделно събиране на битови отпадъци от обувки и текстил на територията на Столична община

1. **ПРЕДМЕТ**

**Чл.1.** Столична община възлага, а …………………. приема да организира дейности по разделно събиране на битови отпадъци от ненужни облекла, обувки и други текстилни материали, които представляват отпадъци с код 20 01 10 – „Облекла“ и код 20 01 11 –„Текстилни материали“, съгласно Наредба № 2 от 2014 г. за класификация на отпадъците, с основни генератори от домакинствата на територията на Столична община.

**Чл.2.** Столична община предоставя на …………………. правото да организира за своя сметка система за разделно събиране, съхранение, сортиране и предаване за повторна употреба и/или оползотворяване на битови отпадъци от обувки и текстил от домакинствата.

**ІІ. ИЗИСКВАНИЯ КЪМ СИСТЕМАТА ЗА РАЗДЕЛНО СЪБИРАНЕ**

**Чл.3.** ………………..организира система за разделно събиране на отпадъци обувки и текстил от домакинствата, която включва:

1. контейнери за разделно събиране, които са обозначени с ясно видим надпис, съдържащ информация за вида на събираните в тях отпадъци, максимално обезопасени от вандализъм и опити за изваждане на отпадъците от тях
2. площадка за извършване на дейностите по предварително третиране на разделно събраните отпадъци, отговаряща на всички нормативни изисквания, съгласно наредбата по чл. 43, ал. 1 от ЗУО.
3. съоръжения за предварително третиране на отпадъци, разположени на площадката по т. 2., отговаряща на всички нормативни изисквания.

**ІІІ.СРОК НА ДОГОВОРА**

**Чл.4**. Настоящият договор е за срок от 24 месеца, считано от датата на регистрационния индекс на Столична община.

**ІV. ПРОГРАМА ЗА РАЗДЕЛНО СЪБИРАНЕ НА ОТПАДЪЦИ**

**Чл.5 (1)** ………………. към момента на подписване на договора разработва и представя Програма за разделно събиране на отпадъци от обувки и текстил, която се изпълнява, като неразделна част от договора и включва:

1. План за изграждане на системите за разделно събиране на отпадъци от обувки и текстил, в т.ч.:

а) Предложение за разполагане на контейнери по чл.3, т.1., като точното местоположение ще се определи от кмета на общината чрез служители на Столичния инспекторат и районната администрация и в присъствието на упълномощени представители на лицата, които сключат договор със Столична община, в срок до един месец, след сключване на договор.

б) Описание на вида и техническите характеристики на контейнерите за разделно събиране и използваните специализирани транспортни средства за тяхното обслужване, както и информация за предвидената честота (за месец) на извозване на отпадъците. За вида и характеристиките на съдовете за разделно събиране и специализираните транспортни средства, които ще се използват се прилагат съответните сертификати от производителя, преведени и на български език-при необходимост

в) График и разчети за осигуряване на допълнителен брой специализирани контейнери за разделно събиране и специализирани транспортни средства за тяхното обслужване.

2. Информация за съществуващите площадки и съоръжения за предварително третиране, в т.ч. сепариране на разделно събраните отпадъци, отговаряща на изискванията по чл. 3, т. 2 и т. 3.

3. Предварителен разчет на очаквани количества разделно събрани битови отпадъци от обувки и текстилни материали (годишно).

4. План на информационно-разяснителна кампания и информационни материали по прилагане на системата за разделно събиране.

5. Предварителен финансов разчет на изграждане на система за разделно събиране, оползотворяване и рециклиране на отпадъци, като първоначална инвестиция и експлоатационни разходи годишно.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 6.** (1) Столична община се задължава да:

1. Определи местата за разполагане на контейнери по чл.3, т.1 от Договора, чрез служители на Столичен инспекторат и районната администрация и в присъствието на упълномощени представители на ………. в съответствие с предложения брой на контейнери, в срок до един месец от сключване на Договора.
2. Оповести графика за обслужване и местата, на които са разположени контейнерите за разделно събиране на битови отпадъци от обувки и текстил, на интернет страницата на Столична община и на други платформи при необходимост.
3. Подпомага и контролира прилагането на системата за разделното събиране на битови отпадъци от обувки и текстил.
4. Представя данни и информация, които се изискват за целите на управлението и развитието на система за разделно събиране на битови отпадъци от обувки и текстил.
5. Прилага механизми за налагане на санкции на лица, които не спазват организираната система.
6. Съдейства при разпространяването на разяснителни материали и провеждането на информационни кампании за прилагането на системата за разделно събиране на отпадъци на територията на общината.
7. Определи нови или допълнителни местоположения за разполагане на специализирани контейнери.
8. Прилага механизми за налагане на санкции на лица, които не спазват организираната система.

**Чл.7.** (1) Столична община има право да:

1. Проверява изпълнението на договора по всяко време по начин, незатрудняващ работата на ……………….……
2. Променя графика и честотата на обслужване на съдовете, чрез служители на Столичен инспекторат или по предложение на кмета на съответния администативен район, по всяко време, за да не се допуска препълване на съдовете и замърсяване на околното пространство.
3. Възлага, чрез служители на Столичен инспекторат или по предложение на кмета на съответния администативен район, преместване на определените места и промяна на броя им, при необходимост, като за направените промени се съставя констативен протокол от служители на Столичен инспекторат и районната администрация, който се изпраща за изпълнене на ……………
4. Налага предвидените в този договор неустойки и санкции.

**Чл. 8** ………………. се задължава да:

1. Организира от свое име и за своя сметка система за разделно събиране на битови отпадъци от обувки и текстил.
2. Доставя и разполага специализирани контейнери за своя сметка, в срок до един месец, след определянето на местата по чл.6, ал.1, т.1 от Договора.
3. Спазва графика за обслужване, като не се допуска разпиляване или замърсяване на пространството около контейнерите.
4. Поддържат актуални контакти (телефон, факс, електронна поща) за получаване на сигнали, жалби и възражения.
5. Поддържат действащо разрешително по ЗУО и/или ЗООС за срока на договора.
6. Предоставят списък на моторните превозни средства, с които ще се извършват дейностите по договора, незабавно след разполагане на контейнерите, а при промяна - да информира Столична община.
7. Поддържа чистота около съдовете за разделно събиране, като почиства територията около тях.
8. Отстранява нередност за препълнени съдове или за замърсяване с отпадъци около съдовете за разделно събиране, в срок до 24 часа от получаване на сигнал от служители на Столичен инспекторат.
9. Подменя повредени контейнери за разделно събиране с технически изправни, в срок до две седмици от изпращането на констативен протокол, съставен от служители на Столичен инспекторат. В случай че не се предприемат действия в срока по предходното изречение, контролните органи налагат определената в договора неустойка.
10. Изпълнява предложенията за промени по чл.7, ал.1, т.2 в графика и честотата на извозване в схемата си за събиране на отпадъците от контейнерите.
11. Стартира информационно-разяснителна кампания по прилагане на системата за разделно събиране, като описание на дейностите и периода на реализация за всяка кампания се уточнява предварително с медийните експерти на Столична община;
12. Заплаща дължимите неустойки в едноседмичен срок след получаване на съобщение от Столична община.
13. Носи пълна отговорност за безопасността на всички видове работи и дейности, извършени в изпълнение на договора.

**VІ.ОТЧЕТНОСТ И КОНТРОЛ**

**Чл.9**. (1) С оглед отчитане и контрол на изпълнението на дейностите по договора ………… се задължава да представя тримесечни отчети на хартиен носител и чрез информационната система за управление на отпадъците на Столична община (ИСУО), до 25-то число на месеца следващ всяко тримесечие (25 януари, 25 април, 25 юли и 25 октомври), съгласно образец на отчет – Приложение № 2 към договора.

(2) Контролът по изпълнението на договора, от страна на Столична община, се извършва чрез служители на Столичен инспекторат, които имат право да извършват проверки, относно дейностите, предмет на договора.

**VІІ.УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 10.** (1) Договорът се прекратява в следните случаи:

1. По взаимно съгласие на страните, оформено в писмен вид.

2. с едномесечно писмено предизвестие, отправено от едната до другата страна.

3. Без предизвестие в случаите на виновно неизпълнение на задълженията по настоящия договор.

4. При обявяване в несъстоятелност или ликвидация на ……………

5. С изтичане на уговорения срок.

6. При отнемане или изтичане на срока на регистрационните документи по чл.35, ал.3 и ал.5 от ЗУО.

7. Без предизвестие при сключване на окончателни договори от страна на СТОЛИЧНА ОБЩИНА с организации по оползотворяване на разделно събрани битови отпадъци от ненужни обувки, обувки и други текстилни материали, които представляват отпадъци с код 20 01 10 – „Обувки“ и код 20 01 11 –„Текстилни материали“, съгласно Наредба № 2 от 2014 г. за класификация на отпадъците, с основни генератори от домакинствата на територията на Столична община. В този случай Столична община изпраща писмено уведомление до другата страна по настоящият договор.

(2) В случай, на прекратяване на договора по реда на чл. 10, ал.1, т.2………….. се задължава в срока на предизвестие да уведоми потребителите на услугите по този договор, чрез разлепване на съобщения върху контейнерите, а СТОЛИЧНАОБЩИНА да обяви чрез публикуване на съобщение на интернет страницата на общината, че се преустановява дейността по договора.

**VIIІ. НЕПРЕОДОЛИМА СИЛА**

**Чл.11.** (1) Страните по този Договор се освобождават от отговорност за нарушение или неизпълнение на задълженията, когато нарушението или неизпълнението се дължи на непреодолима сила.

(2) Непреодолима сила по смисъла на този договор е всяко непредвидимо или непредотвратимо събитие с извънреден характер, което е настъпило след датата на подписването му и е извън контрола на страните и вследствие, на което изпълнението на съответните задължения става невъзможно.

(3) За случаите по предходната алинея ………………………… ООД уведомява незабавно СО писмено.

**Чл.12**. Страната, засегната от непреодолима сила, предприема всички необходими действия и мерки, за да сведе до минимум всички вреди и загуби, и уведомява незабавно писмено другата страна за настъпването на непреодолимата. В уведомлението се описва достатъчно подробно настъпилото събитие и действията, предприети от страната за ограничаване на последиците му. При неуведомяване се дължи обезщетение за настъпилите от това вреди.

**ІХ. УСТАНОВЯВАНЕ НА НАРУШЕНИЯ. НЕУСТОЙКИ**

**Чл.13.** (1) Служителите на Столичен инспекторат извършват проверки за спазване на уговорените с договора задължения.

(2)Нарушение се установява от лицата по ал.1 с Констативен протокол (КП) и снимков материал с дата и час на установеното нарушение, като се дава предписание за отстраняването му.

(3) Съставените констативни протоколи и предписания се изпращат по електронна поща и по факс на ………………..

(4) В случаите, в които за установеното нарушение е даден срок за отстраняването му, след изтичане на срока, се извършва последващ контрол и се съставя нов Констативен протокол.

(5) За неизпълнение на дадени писмени указания и сроковете в тях от лицата по ал. 1 се налага неустойка.

**Чл. 14.** (1) За извършените нарушения ……………. заплаща следните неустойки:

1. За всеки констатиран случай на повреден или унищожен до степен на неизползваемост контейнер и/или технически неизправен такъв, след дадено предписание и изтекъл срок за изпълнение на предписанието, …………. дължи неустойка в размер на 200 лв.

2. За всеки констатиран случай на липсващ контейнер на определеното място по чл.6, ал.1, т.1 от Договора, след дадено предписание и изтекъл срок за отстраняване на предписанието, …………… дължи неустойка в размер на 300 лв.

3. За всеки констатиран случай на неизпълнение на графика, ………………….. дължи неустойка в размер на 200 лв.

4. За всеки констатиран случай, в който не е почистена площта около контейнерите за разделно събиране на отпадъците при извозване на отпадъците от контейнерите, ……………………. дължи неустойка в размер 100 лв.

(2) За всеки констатиран случай на друго неизпълнение на задължение по този Договор, извън посочените в предходната алинея, дружеството дължи неустойка в размер на 100 лв.

**Чл.15.** (1) За всяко констатирано неизпълнение, Столична община налага предвидените неустойки.

(2) Неустойките се заплащат в едноседмичен срок от връчването на съобщение до …………….. от Столична община за налагане на неустойки.

X. КОНФИДЕНЦИАЛНОСТ

**Чл.16.** Всяка от страните ще счита информацията, касаеща другата страна, придобита във връзка с изпълнението на този договор за конфиденциална, с изключение на тази, която е публично достъпна или която следва да бъде разкрита от някоя от страните по силата на закона.

**Чл.17.** Разкриването на информация станала известна във връзка с изпълнението на този договор е възможно само с предварителното съгласие на засегнатата страна. Разпоредбите на тази точка не се отнасят до информация, която ……………….. е задължен да разкрие пред компетентните органи на държавната администрация с оглед точното изпълнение на задължението, поето от дружеството по силата на този договор.

**XІ. ОБЩИ РАЗПОРЕДБИ**

**Чл.18**. Настоящият договор може да бъде изменян и допълван с двустранно подписани допълнителни споразумения одобрени от Постоянната комисия по опазване на околната среда, земеделие и гори /ПКООСЗГ/ на Столичния общински съвет.

**Чл.19.** Споровете по тълкуването и изпълнението на договора се разрешават доброволно между страните, а при непостигане на съгласие - по съдебен ред.

### **Приложение № 1:** Програма за разделно събиране на отпадъци от облекла и текстил;

**Приложение №2:** Образец на отчет по чл.9, ал.1;

**Приложение №3:** Регистрационни документи №

Настоящият договор се състави и подписа в два еднообразни екземпляра по един за всяка от страните.

**ЗА СТОЛИЧНА ОБЩИНА**: **ЗА ………………….**

.............................................. ...............................................